Вәлиуллин Рәхимйән Хаммат улы

Вәлиуллин Рәхимйән Хаммат улы (17 сентябрь 1935 йыл— 9 февраль 2010 йыл) — һаулыҡ һаҡлау өлкәһе хеҙмәткәре, табип-хирург. 1962—2009 йылдарҙа Бөрйән район үҙәк дауаханаһы хирургы. Башҡорт АССР-ының атҡаҙанған табибы (1990), СССР-ҙың һаулыҡ һаҡлау отличнигы (1972).

 Биографияһы 
Рәхимйән Хаммат улы Вәлиуллин 1935 йылдың 17 сентябрендә Башҡорт АССР-ының Бөрйән районы Иҫке Собханғол ауылында тыуған. 1962 йылда Башҡорт медицина институтын тамамлағандан һуң, тыуған Бөрйән районына хирург булып килә һәм 47 йыл дауамында хеҙмәт эшмәкәрлеген Бөрйән үҙәк район дауаханаһына арнайМинистерство здравоохранения Республики Башкортостан . 1963 йылдан — баш табип урынбаҫары, 1999 йылдан — хирургия бүлеге мөдире. Райондың ауыр шарттарында эшләгәндә, ул хирургик ярҙамды заманса талаптар кимәленә еткереү өсөн күп көс һала. Районда тәүге тапҡыр гемотрансфузия индерә, бушлай донорлыҡты үҫтереүгә башланғыс һала. Күп йылдар дауамында районда берҙән-бер хирург булараҡ, уға был фәндең бөтә йүнәлештәрендә хирургик ярҙам күрһәтергә тура килә. Тораҡ пункттарҙың алыҫлығын һәм юлһыҙлығын иҫәпкә алып, уға йыш ҡына операция эштәрен фельдшер-акушерлыҡ пункттарында башҡарырға тура килә, ләкин быға ҡарамаҫтан Р. Х. Вәлиуллин хирургияла яҡшы күрһәткестәргә өлгәшә. Эшләгән осоронда ул 30 меңдән ашыу операция яһай.

2010 йылдың 9 февралендә вафат була, Иҫке Собханғол ауылы зыяратында ерләнә.

 Маҡтаулы исемдәре һәм башҡа бүләктәре 
Фиҙаҡәр хеҙмәте хөкүмәт наградалары менән билдәләнә: 1966 йылда — «Хеҙмәт ҡаһарманлығы өсөн» миҙалы, 1970 йылда «Намыҫлы хеҙмәт өсөн» миҙалы, 1972 йылда «СССР-ҙың һаулыҡ һаҡлау отличнигы» билдәһе менән бүләкләнә, 1990 йылда «Башҡорт АССР-ның атҡаҙанған табибы» тигән маҡтаулы исем бирелә«ЗНАМЕНАТЕЛЬНЫЕ И ЮБИЛЕЙНЫЕ ДАТЫ ИСТОРИИ МЕДИЦИНЫ И ЗДРАВООХРАНЕНИЯ…» .

 Хәтер 
2019 йылдың 8 февралендә Бөрйән районы Иҫке Собханғол ауылында ғүмерен кешеләргә хеҙмәт итеүгә һәм уларҙың сәләмәтлеген һаҡлауға арнаған күренекле табип Вәлиуллин иҫтәлегенә мемориаль таҡтаташ асыу тантанаһы үтәОткрытие мемориальных досок в память врачей Валиуллина Р. Х. и Исхакова Н. С..

 Иҫкәрмәләр 

 Әҙәбиәт 

 Сығанаҡтар 
 Министерство здравоохранения Республики Башкортостан 
 «ЗНАМЕНАТЕЛЬНЫЕ И ЮБИЛЕЙНЫЕ ДАТЫ ИСТОРИИ МЕДИЦИНЫ И ЗДРАВООХРАНЕНИЯ…» 
 Открытие мемориальных досок в память врачей Валиуллина Р. Х. и Исхакова Н. С.

Категория:Шәхестәр:Бөрйән районы
Категория:1935 йылда тыуғандар
Категория:17 сентябрҙә тыуғандар
Категория:Табиптар
Категория:Һаулыҡ һаҡлау отличниктары (СССР)